বুধবার সকাল থেকেই মাঝেরহাট খালের উপর রাস্তা তৈরি প্রক্রিয়া শুরু হয়ে যায়। মোমিনপুরের দিকে মাঝেরহাট ব্রিজ সংলগ্ন কংক্রিটের রাস্তা সমতল করা হচ্ছে। পরিষ্কার করা হচ্ছে ঝোপঝাড়ও। বুধবার ঘটনাস্থল পরিদর্শন করেন পুলিশ, কেএমডিএ, পুরসভা, পূর্ত দফতরের অধিকারিকেরাও। খালের উপর কী ভাবে কালভার্ট বানানো হবে? রাস্তা কতটা চওড়া করা যেতে পারে, পাইপের মাধ্যমে খালের জল পাস করানোর পর, তার উপর কালভার্ট বসিয়ে কোনও সমস্যা হবে কি না, তা খতিয়ে দেখেন আধিকারিকেরা।